The Rolling Stones, Now!

The Rolling Stones, Now! er det tredje amerikanske albumet av The Rolling Stones og kom ut i februar 1965 på det amerikanske plateselskapet London Records.

The Rolling Stones, Now! inneholder syv sanger fra det britiske albumet The Rolling Stones No. 2, og noen av sangene på The Rolling Stones, Now! ble først utgitt i England på deres neste album Out of Our Heads, som ble utgitt senere i 1965.

2. november 1964 ble det spilt inn to versjoner av «Everybody Needs Somebody to Love» i Hollywood. Den første, lange versjonen finnes på den britiske The Rolling Stones No. 2, mens den korte versjonen åpner dette albumet. «Everybody Needs Somebody to Love» åpnet og avsluttet konsertene i 1965 frem til høsten.

Da «Not Fade Away» ble inkludert på debutalbumet i USA måtte «Mona» vike plass, men er med her, Now!.

«Heart of Stone» ble utgitt på singel i USA og endte på 19.-plass, mens Now! ble nummer 5, våren 1965.Rolling Stones på amerikanske hit-lister

Sporliste
Alle sanger er skrevet av Mick Jagger og Keith Richards, med mindre noe annet er oppgitt.
Side én
«Everybody Needs Somebody to Love» (Solomon Burke/Bert Russell/Jerry Wexler) – 2:58 
«Down Home Girl» (Jerry Leiber/Arthur Butler) – 4:12 
«You Can't Catch Me» (Chuck Berry) – 3:39 
«Heart of Stone» – 2:49 
«What a Shame» – 3:05 
«Mona (I Need You Baby)» (Ellas McDaniel) – 3:35 
Side to
«Down the Road Apiece» (Don Raye) – 2:55 
«Off the Hook» – 2:34 
«Pain in My Heart» (Naomi Neville) – 2:12 
«Oh Baby (We Got a Good Thing Goin')» (Barbara Lynn Ozen) – 2:08 
«Little Red Rooster» (Willie Dixon) – 3:05 
«Surprise, Surprise» – 2:31 

Personell
The Rolling Stones
Mick Jagger – sang, kor, munnspill, tamburin, perkusjon
Keith Richards – elektrisk gitar, akustisk gitar 
Brian Jones – elektrisk gitar, slide gitar, piano, kor
Charlie Watts – trommer, tamburin
Bill Wyman – bass, kor

Øvrige medvirkende
Jack Nitzsche – piano, tamburin
Ian Stewart – pano

Accolades
I 2003 kom The Rolling Stones, Now! på 180.-plass på musikkmagasinet Rolling Stone sin liste over «Tidenes 500 beste album».

Referanser

 Eksterne lenker   


Kategori:Musikkalbum fra 1965
Kategori:The Rolling Stones-album
Kategori:Musikkalbum produsert av Andrew Loog Oldham